Anochi

Anochi ta e periodo di tempu ora e solo ta abou di e horizonte, ku ta kousa skuridat natural riba tera.  E palabra anochi ta wòrdu usá den kontraste ku dia, ora ku solo ta riba horizonte.Den Papiamento dia por referí tanto na “dia klá” komo tambe na dia komo un periodo kompletu di 24 ora. 

E kuminsamentu i fin di anochi ta dependé di faktor klimátiko i astronómiko, inkluyendo:
 Temporada di aña (e ora di skuridat ta más largu den ivierno i más kórtiku den verano).
 Latitut i longitut di e luga.
 Zona di tempu ku ta determiná kon e ora lokal ta korelá ku e posishon real di solo.

Na kada momento, un banda di planeta Tera ta risibí lus di solo (dia), mientras ku e otro banda ta keda den sombra natural ku ta kousa anochi. E fenómeno aki ta produkto di e rotashon kontinuo di Tera rònt di su as.

Anochi tin tambe un dimenshon sosial i kultural: e periodo ku hende ta terminá trabou, pasá tempu ku famia òf amigu, sali sosialmente òf prepara pa drumi. Den hopi tradishonnan religioso, anochi tin un papel spesial den orashon, festividat òf ritonan ku ta duna nifikashon spiritual na e skuridat.

 Mira tambe 
 Mainta
 Merdia
 Atardi

Category:Astronomia
Category:Tempo